ຊາວ​ລາວ ໃນ​ທົ່ວ​ໂລກ ເລີ້ມ​ສະ​ຫຼອງ​ບຸນ​ປີ​ໃໝ່​ລາວ ຕ້ອນ​ຮັບປີ​ຂານ ພ.​ສ 2565
ທ່າມກາງລະດູບານໃໝ່ ອາກາດເລີ້ມອົບອຸ່ນຂຶ້ນມາ ບັດ​ນີ້ຊາວອາເມຣິກັນ ພ້ອ​ມ​ດ້ວຍຊາວຝຣັ່ງເຊື້ອສາຍລາວ ແລະ​ຢູ່​ແຫ່ງ​ອື່ນໆ ຕ່າງກໍພາກັນສະຫລອງບຸນປີໃໝ່ລາວ ຢ່າງເຕັມທີ່ 
ສະບາຍດີທ່່ານຜູ້ຟັງທີ່ເຄົາລົບ ໃນລາຍການຊິວິດຊາວລາວໃນຕ່າງແດນ ຂອງ ວີໂອເອ ປະຈຳແລງວັນພະຫັດມື້ນີ້ ທ່ານຈະໄດ້ຟັງການໂອ້ລົມກັບບັນດາສະມາຊິກ ສັງຄົມລາວຢູ່ໃນລັດຕ່າງໆຂອງສະຫະລັດ ແລະປະເທດຝຣັ່ງ ຫລັງຈາກໄດ້ມີການ ລະບາດຂອງໂຄວິດ-19 ເປັນເວລາ 2 ປີ ທີ່ກິດຈະການເກືອບທຸກຢ່າງ ຮວມທັງພິ ທີທາງສາດສະໜາໄດ້ຖືກໂຈະໄວ້ ບັດນີ້ ການສະຫລອງບຸນປີໃໝ່ລາວ ພ ສ 2565 ແລະສ່ວນໃຫຍ່ຢູ່ຕາມເຂດທ້ອງຖິ່ນຂອງໃຜລາວກຳລັງດຳເນີນໄປຢ່າງເຕັມທີ ຊຶ່ງ ກິ່ງສະຫວັນ ຈະນຳມາສະເໜີທ່ານ ໃນອັນດັບຕໍ່ໄປ ສະບາຍດີປີໃໝ່ ປີນີ້ ແມ່ນປີຂານຫລືປີເສືອ ພ ສ 2565 ຊາວລາວຢູ່ ທົ່ວໂລກ ພ້ອມ ດ້ວຍຊາວພຸດອື່ນໆທີ່ນັບຖືນິກາຍຫິນະຍານ ກຳລັງເລີ້ມພາກັນ ສະຫລອງບຸນປີໃໝ່ ກັນຢ່າງມ່ວນຊື່ນ ຫລັງຈາກທີ່ໄດ້ຖືກຫ້າມບໍ່ໃຫ້ເຕົ້າໂຮມ ກັນມາເປັນເວລາສອງປີເນື່ອງ ຈາກການລະບາດຄວິດ-19 ທ່າມກາງລະດູບານ ໃໝ່ ອາກາດເລີ້ມອົບອຸ່ນຂຶ້ນມາ ບັດນີ້ຊາວອາເມຣິກັນ ພ້ອມ ດ້ວຍຊາວຝັ່ງເຊື້ອ ສາຍລາວ ແລະຢູ່ແຫ່ງອື່ນໆ ຕ່າງກໍພາກັນສະຫລອງບຸນປີໃໝ່ລາວ ຢ່າງເຕັມທີ່ ເລີີ້ມແຕ່ວັນສຸກມຶ້ອື່ນນີ້ ເຖິງຢ່າງໃດກໍດີ ແຕ່ລະເຂດທ້ອງຖິ່ນຂອງໃຜລາວ ກໍມີ ການສລອງຕ່າງກັນ ແລ້ວແຕ່ສະພາບສິ່ງແວັດລ້ອມ ຢູ່ທີ່ວັດພຸດທະທຳມະຣາມ ໃນລັດອໍເຣກັນ ຕັ້ງຢູ່ທາງພາກຕາເວັນຕົກສຽງເໜືອຂອງສະຫະລັດມີການສະຫລອງ ກັນແບບຕັກບາດກັນທຳມະດາ ເພາະຍັງຖືກຜົນກະທົບ ຈາກການ ລະບາດຂອງ ໂຄວິດ-19 ທ່ານຈັນສົມ ສິຣິວັນ ສະມາຊິກອາວຸໂສ ປະຈຳເຂດນີ້ ໄດ້ກ່າວເຖິງຂອບເຂດ ຈຳກັດ ແລະຄວາມໝາຍຂອງການສະຫລອງບຸນປີໃໝ່ລາວປີນີ້ສູ່ ວີໂອເອ ຟັງວ່າ: ບັດນີ້ເຮົາຈະນຳພາທ່ານຟັງການໂອ້ລົມກັບ ທ່ານບົວສອນ ອ່ອນຈິດ ປະທານວັດ ລາວ ບ້ານລ້ານຊ້າງຢູ່ໃນລັດຫລຸຍເຊຍນາ ຕັ້ງຢູ່ທາງພາກກາງໃຕ້ສຸດຂອງ ສະຫະລັດ ບ້ານລ້ານຊ້າງແມ່ນໝູ່ບ້ານລາວອາເມຣິກັນ ທີ່ບໍ່ມີຄົນເຊື້ອຊາດອື່ນ ຢູ່ປະປົນ ບ້ານລ້ານຊ້າງ ມີວັດ ແລະຖະໜົນຫລາຍເສັ້ນ ທີ່ໃສ່ຊື່ແຂວງຕ່າງໆ ຂອງປະເທດລາວ ທ່ານບົວສອນ ອ່ອນຈິດ ໄດ້ກ່າວເຖິງລາຍການບຸນ ແລະ ຄວາມຕື່ນເຕັ້ນ ທີ່ຈະມີຊາວລາວອາເມຣິກັນເດີນທາງມາຈາກລັດຕ່າງໆເຂົ້າມາ ຮ່ວມສະຫລອງບຸນ ຊຶ່ງທ່ານໄດ້ອະທິບາຍສູ່ຟັງດັ່ງນີ້: ບັດນີ້ ເຮົາຈະນຳພາທ່ານໄປ ຟັງການໂອ້ລົມກັບ ທ່ານບຸນມາກ ອາເລັກສ໌ ສີສຸວັນ ປະທານໂຮງຮຽນຈຳປາຢູ່ເມືອງສະຕຣາສບວກ ປະເທດຝຣັ່ງ ທ່ານບຸນມາກ ກໍ ແມ່ນສະມາຊິກສັງຄົມລາວຝຣັ່ງອີກຄົນນຶ່ງທີ່ຫ້າວຫັນນຳພາສັງຄົມລາວ ຮັກສາ ວັດທະນາທຳລາວ ແລະກຳລັງຫ້າງຫາ ສະຫລອງບຸນປີໃໝ່ລາວຢ່າງ ຄຶກຄຶ້ນ ຫລັງ ຈາກສອງປີທີ່ໄດ້ມີການເກືອດຫ້າມເນື່ອງຈາກໂຄວິດ-19 ທ່ານໄດ້ກ່າວເຖິງລາຍ ການສະຫລອງບຸນປີນີ້ສູ່ ວີໂອເອ ຟັງວ່າ: ການສະຫລອງບຸນປີໃໝ່ ພ ສ 2565 ເປັນປີເລີ້ມຕົ້ນໃໝ່ ຫຼັງຈາກໄດ້ຖືກລົບກວນ ຈາກການລະບາດຂອງໂຄວິດ-19 ແລະທຸລະກິດຕ່າງໆໄດ້ເລີ້ມຄ່ອຍໆປະຕິບັດກັນ ຄືນອີກຢ່າງເປັນປົກກະຕິ ໃນວາລະໂອກາດບຸນປີໃໝ່ລາວ ພ ສ 2565 ນີ້ ພວກ ຂ້າພະເຈົ້າ ຄະນະຈັດທຳລາຍການວິທະຍຸວີໂອເອ ພາກພາສາລາວຂໍຖືໂອກາດນີ້ ອ່ວຍໄຊໃຫ້ພອນ ແກ່ບັນດາທ່ານຜູ້ຟັງທີ່ຢູ່ໃກ້ແລະໄກ ທຸກທ່ານຈົ່ງມີແຕ່ຄວາມສຸກ ສົມຫວັງ ທຸກປະການດ້ວຍເຖີດ